Donald Trump amenință că îl va demite pe Anthony Fauci pentru că l-a criticat.
Donald Trump a amenințat că îl va demite pe Anthony Fauci după alegerile din SUA. Fauci este directorul Institutului pentru Alergii și Boli Infecțioase. Epidemiologul-șef din Statele Unite a declarat că guvernul condus de Trump nu este pregătit pentru COVID-19.
Trump a amenințat că îl va demite pe Anthony Fauci, directorul Institutului pentru Alergii și Boli Infecțioase al Statelor Unite, în cadrul unui miting electoral, susțin în Florida, cu 24 de ore înainte de alegerile prezidențiale, relatează The Guardian.Publicul din Florida a scandat timp de câteva secunde "Dă-l afară pe Fauci". Președintele SUA le-a răspuns, după câteva secunde, susținătorilor săi: "Nu spuneți nimănui, dar voi mai aștepta puțin după alegeri. Apreciez sfatul". Fauci a declarat, într-un interviu pentru Washington Post, că SUA nu este pregătită pentru ceea ce urmează în lunile de iarnă. "Stelele s-au aliniat prost. Toamna și iarna, când oamenii se strâng grupuri-grupuri în case, ne vor duce într-o situație și mai rea", a spus Fauci.De asemenea, același Fauci a anunțat că în iarnă vor fi peste 100.000 de cazuri de COVID-19 pe zi în Statele Unite.